Dalita Avanesian
Dalita Artin Avanesian (arm. Դալիթա Արթին Ավանեսյան, g. 1999 m. rugsėjo 19 d. Teherane, Iranas) – Armėnijos dainininkė. Nuo 6-erių metų dalyvauja įvairiuose grožio konkursuose – 2005 metais ji buvo nominuota kaip Mis Jerevanas, Mis Armenija, o 2009-aisiais buvo įvertinta Mis top model titulu. Muzikos mokykloje lankė pianino, gitaros ir vokalo pamokas. Laisvalaikiu užsiima plaukimu ir tenisu. 2011 metais su daina „Welcome to Armenia“ dalyvavo 2011 m. vaikų „Eurovizijos“ dainų konkurse, jame užėmusi 5-ą vietą. Galimybę atstovauti vaikų „Eurovizijoje“ Dalitai pavyko iškovoti tik iš antro bandymo – prieš metus nacionalinėje Armėnijos atrankoje ji liko penktoje vietoje.